Deg yixef-agi amenzu nefka-d tabadut i kra n tmiḍranin yeqqnen γer tγessa n wungal, nerna-d amek ttwalin yinagmayen tamiḍrant n wadeg, seg Aristote almi d tiẓri tartart. Tabadut n wadeg temmal-d amkan yesɛan tilisa, ttidiren deg-s yimdanen. Ma yella d adeg aneglan nettaf-it kan deg wul n uḍris yettili d aferdis agejdan. Ma d isem n wadeg deg uḍris yezmer ad yili yessen-it yimeɣri akken yezmer ad yili d asnulfu n umaru. Ma deg tuddsa n wadeg nufa-d belli yella wadeg ifetḥen, win iɣelqen, d wadeg asugnan d wadeg ilaway.